Potrivit datelor oficiale furnizate de Biroul Electoral Central (BEC), 207.389 de persoane candidează la alegerile locale din 9 iunie 2024 pentru primării, Consilii Locale sau Consilii Judeţene.
Numărul reprezintă 1,09% din populaţia totală României. Totodată, numărul reprezntă 1,15% din populaţia României cu drept de vot.
Din totalul numărului de candidaţi înscrişi la alegerile locale, 25,47% sunt din partea PSD, 25,08% sunt din partea PNL, 16,66% din partea AUR, 5,13% din partea Alianţei Dreapta Unită, iar 4,55% din partea USR.
Totodată, în sute de circumscripţii electorale din ţară există un singur candidat pentru funcţia de primar. Astfel, potrivit datelor oficiale ale BEC, în 134 de localități din 29 de județe din România, există câte un singur candidat la funcția de primar.
Județul aflat pe locul 1 cu cele mai multe primării în care există doar un singur candidat la primărie este Harghita, cu 32 de primării, urmat de județul Covasna cu 20 de primării, apoi județul Mureș, cu 15 primării. Județele Ialomița și Giurgiu împart același loc, locul 5, cu câte cinci primării fiecare.